İyunun 9-da H.Əliyev Bakıya gəldi. Ali Sovetdə görüş keçirdi, çıxış etdi. Gəncəyə getdi, hadisələri öyrəndi. Nəhayət 15 iyunda H.Əliyevi Ali Sovetə sədr seçdilər. Çoxlu oyunlar gedirdi. Səs verməyənlər də oldu. Səs verənlər daha çox oldu. Sədr seçildikdən sonra birinci növbədə sabitlik yaratmağa, qoçu dəstələrini yerinə oturtmağa başladı. Başqa cür mümkün deyildi. 1993-cü il 15 iyunda sədr seçildi, 1994-cü ilin 12 mayında atəşkəs əldə etdi. Çünki müharibə şəraitində nəsə iş görmək mümkün deyildi. Ondan sonra başladı iqtisadiyyatı inkişaf etdirməyə. 1994-cü il sentyabın 20-də Əsrin Müqaviləsi imzalandı, 11 transsmilli şirkət Bakıya gəldi. Onlar Azərbaycana H.Əliyevin nüfuzuna görə gəlirdilər. Çünki Azərbaycan dağılmış bir ölkə idi və heç kimin inamı yox idi ki, bura gəlib müqavilə bağlasınlar. H.Əliyevə inam var idi. Müqavilələr bağlandı və bir çox işlər görüldü, Azərbaycan inkişaf yoluna qədəm qoydu.